|  |  |  |
| --- | --- | --- |
| http://www.ks-gov.net/pm/Portals/0/Logot/Stema%20(100px).jpg | **KUVENDI I KOMUNËS–SUHAREKË**  **SKUPŠTINA OPSTINE - SUVA REKA**  **MUNICIPALITY OF SUHAREKA** |  |

**KËSHILLI KOMUNAL PËR SIGURI NË BASHKËSI - SUHAREKË**

|  |  |
| --- | --- |
| Nr. Protokollit | 01-Nr-03/2019 |
| Vendi i takimit: | Salla e Bordit të Drejtorëve |
| Datë: | 13.12.2019 |

**PROCESVERBAL**

**Nga takimi i Këshillit Komunal për Sigurinë e Bashkësive “KKSB” – Suharekë të paraparë sipas Udhëzimit Administrativ të nënshkruar nga Ministria e Punëve të Brendshme, Nr-27/2012, dhe Ministria e Administrimit të Pushtetit Lokal, Nr-03/2012, për themelimin e Këshillave Komunale për Siguri në Bashkësi (KKSB).**

Takimi filloi në ora 14;00

Takimin e kryesoi kryetari i Komunës, Bali MUHARREMAJ

**Anëtaret e KKSB-së**

Milazim Lumi- Komandant në Stacionin Policor në Therandë

Xhevahir Hasanaj-përfaqësues i FSK-së

Halim Shehu -Komuniteti Islam

Mikel Sopi-Komuniteti katolik

Enver Shabani - Drejtoria e shërbimeve publike, siguri dhe emergjencë

Astrit Bytyqi-Përfaqësues i OJQ-së

Adem Derguti-Kryetr i KPAK-së

Astrit Vrella – mediat lokale

Fetije Bytyçi-Përfaqësuese e KLSP-së

Remzi Bytyqi-Drejtor i Arsimit

Habibe Bytyçi-Zyrtare për barazi gjinore

Xheladin Sadikaj-Përfaqësues i zyrës KKK-së

Hanife Bytyçi-Përfaqësuese e KPAK-së

Zekë Berisha-Përfaqësues i KRE-ja

Shkëndije Shabanaj-Kryesues i KK-së dhe përfaqësuesi KA-li

Shaqir Palushi-Komuniteti i biznesit

**Rend dite**

1. **Miratimi i procesverbalit nga mbledhja e kaluar;**
2. **Vetëdijesimi për rrezikun e përdorimit të mjeteve piroteknike;**
3. **Identifikimi i vendeve ku dyshohet se të rinjtë tanë përdorin substanca narkotike;**
4. **Identifikimin e brengave të qytetarëve lidhur me sigurinë publike;**
5. **Përgatitja e planit të veprimit për vitin 2020.**

**Takimin e kryesoi Kryetari: Bali Muharremaj dhe tha se ky është takimi i fundit për këtë vit, akimi i 6 (i gjashtë)**

**Kryetari-**Përshëndet të pranishmit dhe njofton për rendin e ditës.

**Aprovohet**

**Pika e Parë - Miratimi I Procesverbalit nga mbledhja e kaluar**

**Aprovohet**

**Kryetari-**Prezanton pikën e parë dhe kërkon të votohet.

**Aprovohet**

**Astrit Vrella- po më duket se lista e pjesëmarrjes po përsëritet copy paste.**

**Pika e dytë: Vetëdijesimi për rrezikun e përdorimit të mjeteve piroteknike;**

**Kryetari-** vitin e kaluar kemi marr vendim për caktimin e vendit për shitjen e mjeteve piroteknike vetëm për dy ditë, si po mendoni si të veprojme këtë vit?

**Astrit Vrella-** ata nuk ndalen edhe nese ne i’a ndalojmë, por pajtohem t’ja caktojmë vendin dhe ditët.

**Kryetari-** të caktohet vendi të tregu javor, aty le të shesin, propozim?

**Avni Bytyqi-** këto mjete paraqesin rrezik për qytetarët. Të drejtë shitje kanë vetëm personat e autorizuar dhe me licencë. KKSB nuk guxon as të rekomandoj lidhur me këtë temë, por ne duhet t’a caktojmë lokacionin.

**Milazim Lumi-Policia-** sipas praktikave 3 ditët e fundit të vitit të caktohen për shitje dhe te tregu javor, për shkakë të tollovisë në trafik.

**Përfaqësuesi i FSK-së-** të caktohet vendi dhe mos të lejohet shitja nën moshën 12 vjeçare dhe të kontrollohet vendi i shitjes nga policia

**Avni Bytyqi-** është ligji që e cakton moshën 12 vjeçare, 16 vjeqare dhe 18 vjeqare varsisht per peshes se ekspolzivit.

**Astrit Vrella-** drejtoria e Arsimit të bëjë thirrje në shkolla nga nxënësit për kujdes të shtuar ndaj mjeteve piroteknike.

**Avni Bytyqi-** mos t’ja kujtojmë nxënësve sepse mund të ndikoj negativisht, por vetëm të kontrollohen nga Policia vendet e shitjes dhe vendet e frekuentuara.

**Pika tretë; Identifikimi i vendeve ku dyshohet se të rinjtë tanë përdorin substanca narkotike**

**Kryetari-** lidhur me përdorimin e substancave narkotike, kemi informata se disa lokale dyshohet ndodhin dukuri negative.

**Avni Bytyqi-** të vizitohen lokalet ku dyshohet se ndodhin këto dukuri negative.

**Remzi Bytyqi-** e kemi pasur një rast në SHMP në Shirokë dhe me rastin janë marrë institucionet përkatëse.

**Kryetari-** prishja e ndriçimit të Shtigjet e Ecjes po ndodh nga disa të rinjë (dyshohet).

**Milazim Lumi-** dy grupe janë në paraburgim për substanca narkotike, grupi te shkolla teknike janë kapur dhe janë në procedurë dhe zhurmën e lokaleve të stacioni i autobusëve e kemi ndaluar.

**Kryetari-** qëllimi është ti zvogëlojmë dukurit negative në Komunën tonë jemi Komuna më e qetë.

**Hoxhë- Halim Shehu-** ne mbajmë ligjerata në xhami, kundër dukurive negative, por tek ne nuk vijnë ata që merren me këto dukuri.

**Pika katerët; Identifikimin e brengave të qytetarëve lidhur me sigurinë publike;**

**Milazim Lumi-** siguria publike duhet të diskutohet në Parlament dhe jo në Debate Publike. Në këtë muaj rriten pak rastet e vjedhjeve sepse na kthehen mërgimtarët.

**Pika pestë; Përgatitja e planit të veprimit për vitin 2020**

**Avni Bytyqi-** për përgatitjen e Planit të Veprimit për vitin 2020, pres nga ju të rekomandoni pika lidhur me këtë temë për siguri publike.

**FSK-** roli ynë është që të ofrojmë kapacitetet tona lidhur me sigurinë publike.

**Avni Bytyqi- jep Rekomandimet:**

**Për pikën 2:** të caktohet vendi apo lokacioni për shitjen e mjeteve piroteknike (fishekëzjarrve)

**Për pikën 3:** policia me rroba civile të frekuentoj vendet ku dyshohet se të rinjët po perdorimin e subctancave narkotike.

**Për pikën 4:** të ketë bashkëpunim dhe raportime.

**Për pikën 5: kryetari-** pyet kush është për këtë plan të veprimit .

**Të gjitha pikat miratohen unanimisht**

Takimi përfundoi në ora 14:52

**Procesmbajtësi**: Rinor Zyrapi